Den Vest-Sjællandske Avis, 1842-10-13
Overfald. J Egnen af Saxkjøbing, hedder det i Loll. Posten, er for nogen Tid siden en Søn af en Skomager Løye bleven voldelig overfalden af en Person, som mødte ham paa Veien. Gavtyven indledte en Samtale, under hvilken han kom til Kundskab om, at Løyes Søn havde Penge hos sig, hvorfor han greb Drengen og Struben, saa Blodet sprang ud af Næse og Mund; men under Striden havde den Angrebne dog Kraft til at skrige, saa at Gavtyven blev paagreben og bragt i Forvaring. Antiquitet. Fra Poppenbull i Landskabet Elderstedt hedder det: For nogle Dage siden kom ved Udgravningen af en Grøft i Nærheden af den for kort Tid siden afbrændte Mølle hersteds Forstavnen af en Baad til Syne. Denne Baads hele Udseende tyder paa en ældgammel Tid. Den bestaaer af en eneste, udhulet Egestamme, og intetsteds er der noget Spor at see af Søm eller andet Jern. Gjennem den øverste Deel gaae et Par Huller, som synes at være borede. Længden af dette besynderlige Fartøi beløber sig til omtrent 30 Fod, Dybden til 2 og den øverste Brede vel til 2 1/2 Fod. Træets Tykkelse er omtrent 4 Tom. Baadens underste Flade er ganske rund. Naar man betænker, at den Jord, under hvilken Baaden fandtes, allerede er blevet inddiget for 1000 Aar siden, og endnu regner den Tid, som maa være hengaaet, førend Søen opskyllede saa megen Jord over Baaden, har man vel ikke Uret, naar man anseer den for en sjelden Antiquitet. Destoværre et den ved Udgravningen gaaet i tre Stykker, hvilket ikke godt kunde undgaaes, da Fugtigheden allerede temmelig meget havde angrebet Træets yderste Flade. (Berl. Av.) Slagelse. J Slagelse St. Michels Sogn ere i Sept. d. A. ægteviede 3 Par, fødte af Mandkjøn 3, af Qvindekjøn 4, tilsammen 7, deraf ingen udenfor Ægteskab. Døde af Mandkjøn 3, af Qvindekjøn 1, tilsammen 4; deraf 1 dødfødt. Altsaa ere 3 flere fødte end døde. – J St. Peders Sogn ere i samme Maaned ægteviet 1 Par, fødte af Mandkjøn ingen, af Qvindekjøn 4, ialt 4; ingen udenfor Ægteskab. Døde af Mandkjøn ingen, af Qvindekjøn 1, tilsammen 1, ingen dødfødt. Saaledes ere 3 flere fødte end døde – Altsaa ere i begge Kjøbstadens Sogne i Septbr. Maaned ægteviede 4 Par, fødte 11 (hvoraf ingen udenfor Ægteskab, døde 5, hvoraf 1 dødfødt, følgelig 6 flere fødte end døde. Bestemmelser for Foreningen til Have culturens Fremme i Slagelse og dens Omegn. Stiftet 1842. (Meddeelt.)A. Foreningens Forhold til det Kjøbenhavnske "Selskab til Havedyrkningens Fremme i Danmark."§ 1. Enhver af Foreningens Medlemmer betaler ligesom det Kjøbenhavnske Selskabs udenbyes Medlemmer, 2 Rbd. i aarligt Contingent, og nyder derfor ogsaa de samme Rettigheder, som disse i Almindelighed. 2. Foreningen vælger sig en Formand, der corresponderer med Selskabet, modtager Contingenter og giver Qvittering derfor, modtager Anmeldelser af nye Medlemmer, og omsender til Circulation Meddelelser, Foreningen vedkommende. § 3. Selskabet meddeler betimeligen Foreningen en Fortegnelse over det, der skal uddeles, ledsaget af en kort Antydning af de nyeste Værters Beskaffenhed, Dyrkning og Brug, for at den af dennes Formand kan omsendes til Udvalg, og derpaa tilbagesendes Selskabet inden en af dette opgiven Tid. Dette meddeler tillige, naar det Udvalgte kan afhentes. § 4. De Havesager, der tilfalde Foreningens Medlemmer, besørges indpakkede af Selskabets Gartner, saaledes at Enhvers Part findes for sig forsynet med Navn, og dernæst Foreningens Formand tilsendte med en opgiven Fragtleilighed. § 5. De Omkostninger, som derved maatte medgaae, erstattes Selskabet af Foreningen, paa hvis Medlemmer de lige fordeles af Formanden. § 6. Anmeldelser af det, Foreningens Medlemmer ønske forskrevet, tilstilles af dennes Formand Selskabets Secretair, og den erholder da det Forskrevne, tilsendt med opgiven Leilighed. 67. Hvert Aar tilsendes Selskabet i Kjøbenhavn til dets Generalforsamling i Februar af Foreningens Formand en Beretning om dennes Stilling, samt hvad Andet Havedyrkningen vedkommende han maatte troe at kunne have Jnteresse for Moderselskabets Medlemmer at faae Kundskab om. § 8. Speciellere Bestemmelser og Foreningens Organisation overdrages udelukkende denne. Ovenstaaende Bestemmelser ere ved en Skrivelse af 3die October 1842 fra Hr. Dr. Phil. Prof. Schouw, R. af Dr. og Drid., R. af Nordstj. p. p., i Bestyrelsens Navn bifaldede. Derhos er det tilstaaet, at de Medlemmer, der iaar indtræde, kun betale, Rbd. i Contingent for iaar, da de kun kunne deeltage i Efteraars-Uddelingen i det Kjøbenhavnske Selskab. Hvorvidt derimod for Fremtiden Medlemmer, der efter 1ste Juli indtræde i Foreningen, ogsaa kun have at erlægge 1 Rbd., vil beroe paa en Generalforsamlings Afgjørelse i det Kjøbenhavnske Selskab. Jaar har Selskabet ikke kunnet lade den i § 3 omtalte Antydning medfølge. B. Speciellere Bestemmelser for Foreningens indre Organisation. 59. Foreningens Formand vælges paa 2 Aar af dennes Medlemmer, om Leilighed maatte gives ved en Forsamling af Medlemmerne, eller ved en af Formanden omsendt Stemmeliste, hvorefter han meddeler Udfaldet. Forsamlingerne sammenkaldes og ledes af Formanden. § 10. Da der vil medgaae en Deel Tid, inden Meddelelserne fra Kjøbenhavn komme til Foreningens Formand og af ham omsendes, og da saadanne oftest inden en kort Tid maae være tilbagesendte, for at der kan tages Hensyn til dem, saa paalægges det Enhver uopholdeligen at tegne sig paa saadanne Lister o. s. v., som blive ham tilsendte, og dernæst at afsende dem til det andet Medlem, som følger nærmest efter, samt paategne Afsendelses-Tiden. Circulairen tilbagesendes. Formanden af det i Ordenen sidste Medlem. § 11. Foreningen indbyder ogsaa Yndere af Havedyrkningen udenfor Slagelse til at slutte sig til den, men da for lang Tid vilde medgaae, om Circulairer skulde tilsendes disse, saa er det nødvendigt, at de have Commissionairer i Slagelse, til hvilke Circulairerne kunne sendes, og som da enten strax maae kunne tegne paa disse, eller efterat have taget Afskrift af dem meddele Formanden inden en af ham opgiven Tid Vedkommendes Bestemmelse. Commissionairerne maae ogsaa modtage alle Havesager og betale Contingentet. § 12. Contingentet betales til Formanden imod hans Qvittering i Januar Maaned. § 13. Foreningen udtaler det som sit Ønske, at der ved den maatte komme en nøiere Forbindelse istand, imellem dens Medlemmer til gjensidig Opmuntring og Meddelelse. Ligeledes anseer den det for ønskeligt, at der kunde foranstaltes Udstillinger her i Byen, hvortil Medlemmerne henseende, hvad de paa den Aarstid maatte have af Blomster, samt Prøver af Frugter og Haveværker, især nye. Endvidere sætter Foreningen sig som Maal, saafremt dens Medlemmers Antal bliver betydeligt nok, selv ligesom det Kjøbenhavnske Selskab at faae sig en Have, hvori nye Planter kunde dyrkes og formeres til Uddeeling, og til hvilken Medlemmerne maatte have fri Adgang. Herved maatte da en Forandring foregaae i Foreningens Forhold til hiint Selskab.